**ΔΟΜΗΜΕΝΗΣ ΜΟΡΦΗΣ ΦΥΛΛΟ ΕΡΓΑΣΙΑΣ**

**ΣΤΑ ΑΡΧΑΙΑ ΕΛΛΗΝΙΚΑ Α΄ΓΥΜΝΑΣΙΟΥ**

**ΕΝΟΤΗΤΑ 3:**  **ΕΠΑΓΓΕΛΜΑΤΑ ΤΩΝ ΑΡΧΑΙΩΝ ΑΘΗΝΑΙΩΝ**

**Α.ΥΠΟΜΝΗΣΕΙΣ:**

**1**)**α)**Διαβάστε το εισαγωγικό σημείωμα(σελ.20) στην ενότητα 3 του σχολικού βιβλίου της αρχαίας ελληνικής γλώσσας και τα ερμηνευτικά σχόλια(σελ.21)**. β)Σκεφτείτε επαγγέλματα που ασκούμε, σήμερα, για βιοποριστικούς λόγους.** Να τα γράψετε στο τετράδιό σας. γ)Μελετήστε τους κανόνες τονισμού από το φυλλάδιο που σας δόθηκε ή εδώ:<https://filologikaek.blogspot.com/2021/09/blog-post_19.html> .

**2)Ξενοφών ο Αθηναίος:** γεννήθηκε γύρω στο 430π.Χ.Καταγόταν από εύπορη οικογένεια. Πιθανότατα ,υπηρέτησε στο αθηναϊκό ιππικό.΄Ηταν ιστορικός συγγραφέας και γνωρίστηκε με τον φιλόσοφο Σωκράτη μετά το 410π.Χ.Πολιτικά έδρασε ως ολιγαρχικός και φίλος των Σπαρτιατών. Τα πιο γνωστά του έργα είναι **η Κύρου Ανάβασις** και τα **Ελληνικά**, με τα οποία συνεχίζει το έργο του ιστορικού Θουκυδίδη. ΄Εγραψε και πολλά φιλοσοφικά και τεχνικά έργα, στα οποία περιέχονται συμβουλές για διάφορες δραστηριότητες..

**Απομνημονεύματα** : έργο του Ξενοφώντα ,φιλοσοφικού περιεχομένου.

Είναι μια συλλογή συζητήσεων, συμβουλών και επεισοδίων οργανωμένων κατά θεματικές ενότητες. Αναφέρονται σε θέματα σχετικά με την καθημερινή ζωή ,όπως η αυτοσυγκράτηση ,ο σεβασμός στους γονείς, η υπακοή στους νόμους ,η φιλία, η εκπαίδευση, η μόρφωση, οι επαγγελματικές ικανότητες και πολλά άλλα.

**3)Στην αρχαία Αθήνα** ,μετά τη βασική εκπαίδευση, τα αγόρια των εύπορων οικογενειών, κυρίως, ακολουθούσαν ανώτερες σπουδές κοντά στους φιλοσόφους και τους σοφιστές. Τα υπόλοιπα στρέφονταν στον βιοπορισμό ακολουθώντας ,συχνά, τα επαγγγέλματα των γονέων τους .**Στη σύγχρονη εποχή** ισχύει κάτι ανάλογο ή είναι διαφορετικά τα πράγματα; Αφού το συζητήσετε με τα μέλη της ομάδας σας, να καταγράψετε τις απόψεις που υπάρχουν.

**4)**Εσείς, μετά τις σπουδές σας στο γυμνάσιο και το λύκειο, **θέλετε να κάνετε** **ανώτερες σπουδές ή να ακολουθήσετε κάποιο βιοποριστικό επάγγελμα;** Δικαιολογήστε την απάντησή σας.

**5)Να σχολιάσετε την άποψη** **του Ησίοδου**(σπουδαίος αρχαίος ποιητής),όπως φαίνεται στο έργο του **«Έργα και Ημέραι**»: «Η δουλειά δεν είναι ντροπή. Ντροπή είναι να μην κάνεις τίποτα». Συμφωνείτε ή όχι με αυτήν;( **ἔργον δ’ οὐδὲν ὄνειδος, ἀεργίη δὲ τ’ ὄνειδος**  
Ἡσίοδος, Ἔργα καὶ Ἡμέραι, στ. 311).

**Β.ΔΡΑΣΕΙΣ:**

**1)** Διαβάστε το κείμενο 3 και τα γλωσσικά σχόλια του βιβλίου σας.

**2)Συνεργαστείτε με τα μέλη της ομάδας σας** και **υπογραμμίστε στο κείμενο τα επαγγέλματα των αρχαίων Αθηναίων**, όπως αναφέρονται. Στο τετράδιό σας να γράψετε τη σημασία τους στα νέα ελληνικά.

**3)**Να σημειώσετε τα ονόματα των επαγγελματιών, καθώς και τα ρήματα που αναφέρονται σ’ αυτά**.** (π.χ.Ναυσικύδης-**ἐ**σπούδαζε).

**4)**Ποια ήταν, κατά τη γνώμη σας ,**η σημασία αυτών των επαγγελμάτων** **για την οικονομία της πόλης των Αθηνών**;

**5)Σήμερα,** υπάρχουν αντίστοιχα επαγγέλματα με αυτά που ασκούσαν στην αρχαία Αθήνα; Αν ναι, ποια είναι αυτά;

**6)**Να μελετήσετε στις σελίδες 22-23 του σχολικού βιβλίου τα στοιχεία ετυμολογίας. Στη συνέχεια να κατατάξετε τις παρακάτω λέξεις **σε απλές και σύνθετες**: σκυτοτόμος-ναύκληρος-κάτοικος-βίος-γεωργός.

**Γ.ΑΞΙΟΛΟΓΗΣΗ:**

**1)**Να αφηγηθείτε με συντομία σ’ έναν συμμαθητή σας, που έλειπε από το μάθημα, το περιεχόμενο του κειμένου της ενότητας.

**2)α) β)** 

**Να δώσετε τίτλο** σε καθεμιά από τις παραπάνω **εικόνες**.

**3)** Δώστε έναν **δικό σας τίτλο στο κείμενο** της ενότητας.

**4)**Βρείτε **εικόνες στο διαδίκτυο** που είναι **σχετικές με τα επαγγέλματα** **στην αρχαία Αθήνα** αλλά **και στη σύγχρονη Ελλάδα** και σχολιάστε τις μέσα στην τάξη.

(**ΕΥΗ ΚΑΡΟΥΝΙΑ**--- <https://filologikaek.blogspot.com> )